JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Sudaan peab läbirääkimisi Iisraeli tunnustamise suhtes
Malawi avab Jeruusalemmas suursaatkonna
Euroopa Liidu omapärane seisukoht Jeruusalemma suhtes
Sudaan võib olla järgmine Aafrika riik,
kes Iisraeliga diplomaatilised suhted sõlmib.
Teemat on arendatud juba paar aastat,
kuid nüüd, kus nii AÜE ja Bahrein on teinud esimesed sammud,
võib Sudaan nendega ühineda.
Kõnelusi peetakse USA juhtimisel Emiraatide pealinnas Abu Dhabis,
kus Sudaani esindab riigi iseseisvusnõukogu esimees
ja kõrge armeetegelane kindral Abdel Fattah al-Burhan.
Tema sõnul vajab Sudaan kohest toidu- ja majandusabi
ca 1,2 USD ulatuses
ning USA-lt ja AÜE-lt ca 2 mlrd USD ulatuses laenugarantiid
25 aastaks.
Lisaks majandusküsimustele eeldab Sudaan,
et USA eemaldab riigi terrorismisponsorite nimekirjast.
Kui need eeldused täidetakse,
teatab Sudaan kohe suhete normaliseerimisest,
teatas Abdel Fattah al-Burhani esindaja.
Aastaid kestnud regionaalsed piiritülid Iisraeli ja Liibanoni vahel
liiguvad positiivsemas suunas.
USA juhitud kõnelused annavad lootust, et Iisrael ja Liibanon
võivad lahendada märkimisväärse, mõlemat riiki hõõruva tüli.
Tegemist on rannikuvete mandrilaval asuva energiaväljaga,
mida Liibanonis rohkelt võimu omav Hezbollah endale himustab,
ja Iisrael vähemalt osaliselt endale kuuluvaks alaks peab.
Teine pikalt tüliõunaks olnud ala
on riikide piiriregioonis asuvad Shebaa farmid,
mis määratleti pärast 1949. a lõppenud Iseseisvussõda
mandaadialade vaheliseks piiritsooniks.
Liibanonile oleks võimalik gaasi- ja naftapuurimise alustamine ülitähtis,
sest riigi majandus- ja sisepoliitiline olukord on hetkel kaoses.
Iisrael peab siiski võimalikuks, kui kõiges muus kokku lepitakse,
loobuda maksimaalselt ca 50%st territooriumist,
kus asuvad uuringute järgi olulised energiavarud.
Naaseme veel kord Iisraeli, AÜE ja Bahreini vahel sõlmitud
rahu- ja diplomaatilise tunnustamise lepingute juurde.
Kuigi nn kahe riigi lahendus ja rahu Iisraeli ja palestiinlaste vahel
on kõnelustel tähtsad olnud, ei oma kumbki sellist kaalu,
mis võiks juba tehtud lepingud tühistada.
Lepingute allakirjutamistseremoonial Washingtonis esitles president Trump
taas oma rahulahendust mainitud konfliktile,
tõdedes, et kahe riigi lahendus on endiselt USA eesmärgiks.
See ei tähenda siiski,
et näiteks palestiinlased võiksid selle varjus suvaliselt oma nõudmisi esitada
ja nii võimaliku lepingu sündimist pidurdada.
Nad peavad esmalt kõnelustelauda tulema
ja tunnistama tegelikkust,
misjärel on lihtsam jõuda pooli rahuldava lõpptulemuseni,
mainis president Trump.
Ka Bahreini ja AÜE esindajad
ei eeldanud kahe riigi lahenduse realiseerumist,
vaid viitasid nii Egiptuse-Iisraeli 1979. a rahulepingule
kui 1995. a Oslo II lepingule,
millest kummaski ei eeldatud Palestiina riigi moodustamist
rahulepingute tingimusena.
Märkimisväärne on seegi,
et Pärsia lahe koostöö nõukogu liikmesriik Omaan oli saatnud esindaja
eelmainitud rahulepingute allakirjutamistseremooniale.
Nii Omaan kui Qatar võivad olla järgmised kaks riiki,
kes ühinevad Iisraeli tunnustanud riikidega.
President Trumpi sõnul kaaluvad seda lisaks varem mainitud Sudaanile
ka Kuveit, Tšaad, Maroko ja Iraak.
Ajalooliste lepingute sõlmimise ajal toimus ka üks üliharuldane sündmus.
Iisraeli peaminister sai USA presidendilt erilise kingituse.
Tegu oli presidendi õigusega anda kuldne võti Valgesse Majja.
Sel on muidugi sümboolne tähendus,
kuid see näitab USA tugevat pühendumust Iisraeli kaitsele.
President Trumpi sõnul on peaminister Netanyahu
tegutsenud diplomaatiliste suhete loomisel araabiamaadega otsustavalt.
Mõningate allikate väitel on Netanyahut pakutud
koos president Trumpiga Nobeli rahupreemia kandidaadiks.
Väike Kagu-Aafrika riik Malawi teatas, et avab Jeruusalemmas saatkonna.
Käigu teostumisel saab Malawist esimene seda teinud Aafrika riik.
Malawi on rahvuse ja usu poolest demokraatlik riik,
kus ca 78 % rahvastikust moodustavad kristlased.
Moslemeid on ca 14 % ja ülejäänud 8% teised usud.
Riigi kristlasest president Lazarus Chakwera
teatas saatkonna avamisest septembri algul.
Ta lubas, et see saab teoks kohe, kui riigi parlament heakskiidu annab.
President Chakwera on hariduselt filosoofiadoktor.
Ta arutas teemat mullu Iisraelis käies ka peaminister Netanyahuga.
Euroopa Liit on arutanud kaua Serbia ja Kosovo võimalust
saada liidu täieõiguslikeks liikmeteks.
Kummagi riigi välis- ja sisepoliitika pole aga vastanud EL nõudmistele.
Pärast seda, kui Emiraadid ja Bahrein tunnustasid Iisraeli,
teatasid ka Serbia ja Kosovo kohe,
et kolivad saatkonnad Tel Avivist Jeruusalemma.
See oli EL-ile siiski liiast,
sest õnnitluste asemel teatas liidu välispoliitikaorgan,
et teostumisel nõrgenevad oluliselt ka liikmestaatuse saamise võimalused.
Liidu hoiak rahu ja diplomaatilise tunnustamise suhtes
on seega seotud ja joondub palestiinlaste nõudmistega,
kes tahavad Jeruusalemma oma võimaliku riigi pealinnaks.
Ka selles puudub EL-is üksmeel, sest mitmed liidu Ida-Euroopa riigid
kaaluvad võimalusi väljaspool liitu Iisraeliga erisuhted luua.
Iisrael ja Araabia Ühendemiraadid otsustasid ehitada ühise luurekeskuse
Emiraatide valduses olevale Socotra saarele.
Saar asub Adeni lahe India ookeani poolses regioonis,
vaid mõnesaja kilomeetri kaugusel
Iraani toetatud houthi mässuliste baasidest Jeemenis.
See annab nii Iisraelile, AÜE-le kui kaudselt ka Saudi Araabiale
head võimalused jälgida sündmusi Jeemenis
ning märgata ja ära hoida Iraani võimalikke relvalaste piirkonda.
Adeni laht ja selle Punase mere suudmes asuv Bab el Mandebi väin
on ühed maailma tihedaima liiklusega merekanalid
ja eriti Saudi Araabia Punase mere naftasaadetiste
tähtsaim kanal Kaug-Itta.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee